ขอคำอธิบาย กลต.เรื่อง DTAC
วันนี้มีจดหมายจากนักลงทุนนิรนามคนหนึ่งฝากให้คุณ “โมนิก้า” ช่วยเป็นกระบอกเสียงแทนนักลงทุนรายย่อยที่ไปได้ยินข่าวบ้างอย่างที่ไม่ค่อยดีมา และอยากให้หน่วยงานที่เกี่ยวข้องกับหุ้น DTAC
30 ส.ค. 2558

สภาแมงเม่า: ดร.สมชาย
 
วันนี้มีจดหมายจากนักลงทุนนิรนามคนหนึ่งฝากให้คุณ “โมนิก้า” ช่วยเป็นกระบอกเสียงแทนนักลงทุนรายย่อยที่ไปได้ยินข่าวบ้างอย่างที่ไม่ค่อยดีมา และอยากให้หน่วยงานที่เกี่ยวข้องกับหุ้น DTAC หรือ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) ช่วยไขข้อข้องใจดังกล่าวแบบละเอียด แต่พื้นที่ข่าวของคุณ “โมนิก้า” มีมากพอที่จะเล่าเรื่องดังกล่าว จึงฝากให้ “อาจารย์สมชาย” ช่วยเป็นธุระจัดการเรื่องนี้ให้แทน ซึ่งตัวอาจารย์ก็เห็นว่า เรื่องนี้เป็นประโยชน์กับทุกฝ่าย จึงรับอาสาทำเรื่องดังกล่าวในทันที
 
โดยเนื้อหาในจดหมายดังกล่าวมีการกล่าวนำว่า ในฐานะนักลงทุน ผมมีเรื่องจะแจ้งให้หนังสือพิมพ์ “ข่าวหุ้น” ในคอลัมล์ “โมนิก้า” ช่วยเรียกร้องความเป็นธรรมกับทางตลาดหลักทรัพย์ฯ และก.ล.ต. เนื่องจากมีโบรกเกอร์รายหนึ่งแสวงหาผลประโยชน์โดยไม่ชอบธรรมในช่วงหุ้นตกด้วยกลโกงในการขายหุ้นDTACดังนี้
ในช่วง3วันที่ผ่านมา (3-5 สิงหาคม) มีการทำบิ๊กล๊อตหุ้น DTACทุกวันรวม 5 ล้านกว่าหุ้น ราคาหุ้นล่วงลงเกือบ10%ในเวลาแค่ 3 วัน เท่าที่ผมได้ยินจากนักลงทุนสถาบันเรื่องเป็นดังนี้
1) มีนักลงทุนสถาบันต้องการขายหุ้นDTAC แต่มองหาผู้ซื้อสถาบันโดยไม่ต้องการขายลงกระดาน เพราะกลัวกระทบกับราคาในกระดาน
2) โบรกเกอร์รายนี้ไปหลอกนักลงทุนรายนั้นบอกว่ามีผู้ต้องการซื้อที่ราคาเฉลี่ยของทั้งวันโดยที่จะไม่มีการขายลงในกระดาน โดยอ้างว่าผู้ซื้อจะรับซื้อวันละ 1.5-2 ล้านหุ้นต่อวันที่ราคาเฉลี่ย
3) เมื่อมีการตกลงกัน โบรกเกอร์ได้ออเดอร์ขายมา ใช้บัญชีอื่นทิ้งหุ้นลงในกระดานหลายๆช่อง เพื่อสร้างความตกใจให้ตลาดแห่ตาม พอสิ้นวันโบรกเกอร์เจ้านั้นก็ทำบิ๊กล็อตที่สร้างขึ้นเพื่อขายหุ้นก่อนหน้านี้รับซื้อหุ้นจากนักลงทุนสถาบันรายนั้นที่ราคาเฉลี่ย
4) ผลตอบแทนที่โบรกเกอร์ได้ก็คือส่วนต่างของราคาที่ขายสูงแล้วซ้อบิ๊กล๊อตที่ราคาเฉลี่ย+ค่านายหน้า สร้างความเสียหายให้กับผู้ถือหุ้นDTAC
5) วิธีที่ตลาดหลักทรัพย์จะตรวจสอบง่ายมากๆ โบรกเกอร์ที่ทำบิ๊กล๊อต สมมุติว่า1.8ล้านหุ้น จะมีรายการขายต่างหากอีก1.8ล้านหุ้นในวันเดียวกั นเพราะเค้าต้องใช้รายการนั้นทุบหุ้นก่อนที่จะทำบิ๊กล็อตตอนเย็น
รบกวนช่วยแจ้งให้ตลาดตรวจสอบและลงโทษผู้กระทำผิดข้อหาฉ้อโกงด้วยครับ
…
 

ราคาปิด ณ วันที่ 28 ส.ค.58
กราฟประกอบข่าว: Aspen